OR รุกธุรกิจอาหารอีกแล้ว ซื้อหุ้นร้านอาหารญี่ปุ่น โคเอ็น ซูชิ บาร์ 192 ล้านบาท
หลังจากดีลเข้าซื้อหุ้นร้านโอ้กะจู๋ในช่วงต้นปี บริษัท ปตท. น้ำมันและการค้าปลีก จำกัด (มหาชน) หรือ OR เจ้าของสถานีน้ำมันและร้านกาแฟอเมซอน ก็ได้รุกธุรกิจอาหารอีกครั้ง
27 ต.ค. 2564

OR รุกธุรกิจอาหารอีกแล้ว ซื้อหุ้นร้านอาหารญี่ปุ่น โคเอ็น ซูชิ บาร์ 192 ล้านบาท
หลังจากดีลเข้าซื้อหุ้นร้านโอ้กะจู๋ในช่วงต้นปี บริษัท ปตท. น้ำมันและการค้าปลีก จำกัด (มหาชน) หรือ OR เจ้าของสถานีน้ำมันและร้านกาแฟอเมซอน ก็ได้รุกธุรกิจอาหารอีกครั้ง
เพราะเมื่อไม่กี่ชั่วโมงที่ผ่านมา บริษัทได้รายงานต่อตลาดหลักทรัพย์
ว่าจะเข้าซื้อหุ้นของเจ้าของธุรกิจร้านอาหารญี่ปุ่นโคเอ็น ซูชิ บาร์
โดยเจ้าของร้านซูชิดังกล่าว มีชื่อว่าบริษัท อิ่มทรัพย์ โกลบอล คูซีน จำกัด หรือ ISGC
ปัจจุบัน เป็นเจ้าของร้านบุฟเฟต์อาหารญี่ปุ่นแบบพรีเมียม แบรนด์โคเอ็น มีอยู่ 19 สาขา ในกรุงเทพฯ และแบรนด์อื่น ๆ
สำหรับดีลการเข้าซื้อหุ้นนั้น OR จะเข้าลงทุนในบริษัทแห่งนี้
เป็นมูลค่าไม่เกิน 192 ล้านบาท เพื่อแลกกับหุ้นของ ISGC 25%
หมายความว่า OR ได้ประเมินมูลค่าของ ISGC ทั้งบริษัท อยู่ที่ 768 ล้านบาท
โดยเหตุผลการเข้าซื้อในครั้งนี้ ก็เพื่อเพิ่มความหลากหลายของธุรกิจและผลิตภัณฑ์ในธุรกิจอาหารและเครื่องดื่ม รวมถึงสร้างโอกาสในการเติบโตทั้งในและต่างประเทศ
ซึ่งหากเรามาดูผลประกอบการที่ผ่านมาของ ISGC 
ที่ได้รายงานต่อกรมพัฒนาธุรกิจการค้า
ปี 2561 รายได้ 128 ล้านบาท 
ปี 2562 รายได้ 448 ล้านบาท 
ปี 2563 รายได้ 548 ล้านบาท
จะเห็นได้ว่ารายได้ของ ISGC มีการเติบโตที่สูงมากในช่วงหลายปีที่ผ่านมา
ดูจากวิธีที่ OR ใช้ต่อไปในอนาคต ก็คงพอจะเดาได้ว่า OR พร้อมที่จะร่วมลงทุนในหลากหลายธุรกิจที่เกี่ยวกับค้าปลีก โลจิสติกส์ หรือแม้แต่การลงทุนในสตาร์ตอัปผ่าน ORZON Ventures
หากเราเป็นผู้ประกอบการที่สามารถพาธุรกิจเติบโตได้อย่างรวดเร็ว
เตรียมตัวไว้ให้ดี ไม่แน่ว่าธุรกิจของคุณ จะมี OR มาขอร่วมลงทุนในอนาคต ก็เป็นได้..
References
-
-กรมพัฒนาธุรกิจการค้า